Zarautz Arraun Elkartea

300px|thumb|Zarautz 2018ko Kontxako sailkapen estropadan.
Zarautz Arraun Elkartea (ZAE) Zarauzko (Gipuzkoa) arraun taldea da, 1983an sortua. Inmobiliaria de Orio eta Zarauzko Udala dira taldearen babesleak. Traineruez gain, batel eta trainerilla txapelketetan parte hartzen du.

TKE Ligan hainbat denboralditan aritu izan da eta urterik onenak 2006 eta 2007an izan zituen, bietan ere Kontxako Banderan laugarren postua eskuratuz. Zarauzko Ikurrina antolatzen du, arraun denboraldiko garrantzitsuenetakoa, bi jardunalditara jokatzen baita. Emakumezkoen Traineru Liga Zarautzen amaitzen da eta Ligako txapeldunak han bertan jasotzen du garaikurra.

 Uniformea 

Taldearen trainerua Enbata da, eta kolore urdina erabiltzen du. 90. hamarkadan Zarauztarra izeneko trainerua ere erabili zuen.

 Historia 
 Kluba sortu aurretik 
1761eko maiatzaren 2an  Zarauzko eta Getariako txalupa banak estropada jokatu zuten. Irteera Mollarri uharteko muturrean zuen eta helmuga Donostiako moilan. 11 lagunek osatu zituzten txalupak eta irabazleak, 100 ezkutuko saria jasoko zuen galtzailearen eskutik. Ez da ordea irabazlea zein izan zen ezagutzen.

Zarauzko traineruak lehian aritu izan ziren 1910. hamarkadan Kontxako Banderan, bai eta Zarautzen bertan aristokraziarentzako antolaturiko frogatan ere. 1916an hartu zuen lehenengo aldiz parte Kontxako banderan eta laugarren postua eskuratu zuen. Bi urte beranduago bigarrenak izan ziren baina ez zuten bandera herrira eraman, zigortu egin baitzuten Donostiaren trainerua jotzeagatik. 50. hamarkadan ere aritu zen Kontxan emaitza aipagarririk lortu ez zuen arren. Kluba sortu aurreko azken parte hartzea 1961ekoa izan zen.

 Elkartearen hasierako urteak 
Elkartea 1983an sortu zen eta 1986an izan zuen lehenengo denboraldia traineruetan. 1991ean Kontxako Banderara sailkatzea lortu zuen, sailkapen estropadan zortzigarren gelditu arren Yola taldea (Koxtape B) kanporatua izan baitzen. 90. hamarkadan urtero atera izan du trainerua, nahiz eta urte batzuetan arraunlari eskasia zela eta beste elkarteekin bat egin beharra izan, Oriorekin 1993an Orio B osatuz eta Getariarekin 1995ean.

1996an Euskal Ligan sartzea lortu zuen. 11. izan zen baina bere historiako lehenengo banderak irabazi zituen (Karmen Donostian, Koxtaperena Pasaian eta Zumaiakoa). 1997an 9. postua lortu zuen Ligan eta 1998an zazpigarrena izan zen. 1999an Euskal B Ligan aritu zen eta bertan bigarren egin zuen liga hartakoak ziren 6 bandera irabaziz. Hurrengo bi urtetan ez zuen trainerurik atera eta 2002an Ligako 20.a izan zen.

 Garai onenak 
300px|thumb|Zarauzko trainerua Bilboko uretan.
2003an TKE Liga sortu berrian sartzea lortu zuen Zarautzek. Azken postuan bukatu bazuen ere elkartearen garai onenei hasiera eman zion. 2005ean KAE Ligan bigarren eginez berriz TKEra igotzea lortu zuen. 2006an Euskadiko Trainerilla Txapelketa irabaziz hasi zuen urtea eta trainerutan Ligan seigarren eta Kontxan laugarren egin zuen, non euskal trainerurik onena izan baitzen. 2007an Ligan bosgarren izan zen, Zumaiako bandera irabaziz, eta Kontxan laugarren postua errepikatu zuen. Emaitza hauetaz gain Gipuzkoako txapeldunak izan ziren zarauztarrak. 2008a ere batel eta trainerilletan gogor hasi zuten denboraldia, untzi bietan Euskadiko eta Gipuzkoako txapelketak irabaziz. Ligan ere berriz bosgarrenak izan ziren baina Kontxan sartzerik ez zuten lortu. Hala ere denboraldia bikain bukatu zuten El Corte Ingles Banderan bigarren postua lortuta. 2009an maila pixka bat jeitsi zen Ligan 8. egin baitzuten. Ziklo baten amaiera zen, denboraldi bukaeran entrenatzaileak eta hainbat arraunlarik elkartea utzi zuten eta 2010an maila galdu zuen Zarautzek.

 Ziklo berria 
2013an KAE 1 mailan 11. postuan gelditu eta maila galdu zuen. Hurrengo urtean KAE 2 liga irabazi zuen, zilarrezko mailarako txartela eskuratuz, baita 8 bandera ere. 2014a ez zen urte oparoa izan traineruagatik soilik. Gazteek ere hainbat garaipen eskuratu zituzten, besteak beste, infantil mutilen Gipuzkoako bateletako liga edota jubenilek, bateletako denboraldia Getarian egin ostean, traineriletan lortu zituztenak: Gipuzkoako trainerila ligako lehen postua, Gipuzkoako txapelketako bigarrena, Euskadiko ikurrina eta brontzezko domina estatuko txapelketan.

Hurrengo urteetan KAE 1 Ligako bigarren txandan aritu zen nagusiki, baina 2019an denboraldiari sekulako hasiera eman eta ligako lehen estropadatik azkeneraino lidertzan egon zen Enbata. Abuztuaren 24an Bilbon jokatutako azken jardunaldian ligako emaitzarik kaskarrena izan bazuten ere ere (6. postua), sailkapen nagusian bigarren zen Deusturi 13 puntuko aldeaz gailendu zitzaizkion zarauztarrak, denboraldiko 9. bandera herrira ekarriz. Play-offak jokatu eta TKE Ligara itzuli zen. 2020an Aresekin azken estropadararte lehian egon ondoren Ligako 11. postuan gelditu zen eta play-offak jokatuz mantentzea lortu zuen. Denboraldia Kontxarako sailkapenarekin borobildu zuen. Hurrengo urtean ordea azkena gelditu eta maila galdu zuen.

KAE Ligan erdiko txandan aritu da hurrengo denboraldietan. 2025ean pausu bat gora eman eta hirugarren sailkatu zen.

 Palmaresa 
 Kontxako Bandera 
 Txapelduna (0):.
 Bigarrena (1): 1918.
 Laugarren (2): 2006 eta 2007.
 Sailkatua (4): 1991, 2006, 2007 eta 2020.

 TKE Liga 
 Txapelduna (0):
 Bigarrena (0):
 Sailkatua (6): bosgarrena 2007 eta 2008, seigarrena 2006.
 Irabazitako estropadak (2025 barne): 1
 Parte hartzeak (8): 2003, 2006, 2007, 2008, 2009, 2010, 2020, 2021
 Euskal Liga (0): Zazpigarren 1997an.
 KAE 1 Liga (1): Txapelduna 2019an. Bigarrena 2005ean.
 KAE 2 Liga (1): 2014.

 Gipuzkoako Traineru Txapelketa 
 Txapelduna (1): 2007.
 Bigarrena (1): 2006.

 Gainontzeko estropadak 
 Handiak  Zarauzko Ikurrina (0): hirugarrena 2008an. Etxekoa  Zarautz Arraun Elkartearen Ikurrina (2): 2014, 2019. Gipuzkoan  Zumaiako Bandera (3): 1996, 2007, 2019.Karmen Eguneko Bandera (1): 1996.Koxtaperen Bandera (2): 1996, 1999.Irun Hiriko Bandera (1): 1999.Donostia Arraun Lagunak Bandera (1): 1999.Hondarribiako Promozio Bandera (1): 1999.Ur-Kirolak Bandera (2): 1999, 2004.San Pedroko Bandera (1): 2004.Getariako Bandera (1): 2004.Donostia Arraun Lagunak Bandera (1): 2004.Koxtaperen Bandera (1): 2005.Zumaiako Promozio Bandera (1): 2014.Fegemu Bandera (1): 2019.Adegi Bandera (1): 2019.Donostiarra B Bandera (1): 2019. Bizkaian  Mundakako Bandera (2): 2007, 2014.Areetako Bandera (1): 2014.Itsasoko Amaren Bandera (1): 2014.Plentziako Ikurrina (2): 2014, 2019.Bermeoko Arraun Elkartearen Bandera (1): 2014.Uribarren Abaroa (Lekeitio) (1): 2019.Elantxobeko Bandera (1): 2022.Isuntzaren Bandera (1): 2024. Lapurdin  Baionako Bandera (1): 1999.Donibane Lohitzuneko Bandera (2): 2005, 2019. Kantabrian  Ría del Asón Bandera (2): 1998, 2014.Santoñako Bandera (1): 2004.Flaviobriga Bandera (1): 2014.

 Trainerilletan 
 Euskadiko Txapelketa (2): 2006, 2008
 Gipuzkoako Txapelketa (2): 2007, 2008

 Bateletan 
 Euskadiko Txapelketa (1): 2008.
 Gipuzkoako Txapelketa (4): 1990, 2008, 2009 eta 2025.

 Azken denboraldiak 
Dendoraldiak TKE 8   KAE 1 14   KAE 2 1  2025 barne.
 Urtea  Liga  Kontxa 2003  TKE Liga, 12.a (p.o. 10px) - 2004  Federazio Liga, 8.a - 2005  Federazio Liga, 2.a (p.o. 10px) - 2006  TKE Liga, 6.a 4.a 2007  TKE Liga, 5.a 4.a 2008  TKE Liga, 5.a - 2009  TKE Liga, 8.a - 2010  TKE Liga, 12.a (10px) - 2011  KAE 1 Liga, 5.a - 2012  KAE 1 Liga, 7.a - 2013  KAE 1 Liga, 11.a (p.o. 10px) - 2014  KAE 2 Liga, 1.a (10px) - 2015  KAE 1 Liga, 8.a - 2016  KAE 1 Liga, 9.a - 2017  KAE 1 Liga, 7.a - 2018  KAE 1 Liga, 5.a - 2019  KAE 1 Liga, 1.a (p.o. 10px) - 2020  TKE Liga, 11.a 8.a 2021  TKE Liga, 12.a (10px) - 2022  KAE 1 Liga, 5.a - 2023  KAE 1 Liga, 6.a - 2024  KAE 1 Liga, 6.a - 2025  KAE 1 Liga, 3.a 
 (p.o.) play-offak

 B trainerua 

2006an Zumaia eta Zarauzko arraunlariak elkartu eta harrobiko taldea eratu zuten Urola Kosta izenarekin. Emaitza bikaina lortu zuten, 3. postua lortu baitzuten. Paly-offetan ordea ez zuten KAE 1 Ligara igotzerik lortu. Ez zuten hurrengo urtean esperientzia errepikatzerik izan. 2010an Zarautzek B trainerua uretaratu zuen berriz eta hamasei trainerutatik 10.a izan zen.

2020an bigarren trainerua ateratzea lortu du berriz. Hainbat estropadaren faltan COVID-19 gaitzean positibo eman dute hainbat arraunlarik eta taldeak KAE 2 Liga bertan behera uztea erabaki du.
 Urtea  Liga 2006  KAE 2 Liga, 3.a 2007-2009  ez 2010  KAE 2 Liga, 10.a 2011-2019  ez 2020  KAE 2 Liga, 10.a 2021  KAE 2 Liga, 7.a 2022  ez

 Emakumezkoen trainerua 

260px|thumb|Hernaniko Banderan irabazle, 2025ean Orion jokaturiko estropadan.

 Hastapenak 
2013an lehenengo aldiz emakumezkoen trainerua osatu zuen etxeko arraunlariez gain Tolosakoak ontziratuz. Gipuzkoako Ligan seigarren postua eskuratu zuten.

2014an Getariako Arraun Elkartearekin batera aritu ziren eta Gipuzkoako Ligan bosgarrenak izan ziren. Hurrengo urteetan ere elkarrekin jarraitu zuten eta bi bandera eskuratu zituzten 2015ean. 2016an Kontxako Banderan debuta egin eta ohorezko txandarako sailkatu ziren. Azkenean 5. postuan amaitu zuten.

2018an Tolosako Arraun Klubarekin itun bat egin zuen. Horrela Zarauzko arraunlariak Tolosako traineruan ibili ziren eta trainerua bera ere zarauztarren Enbata erabili zuten. 

 Zarautz trainerua 
2021ean bere traineru propioa atera zuen eta ETE Ligan ari da ordutik. 2023an lehenengo bandera irabazi zuen, Sestaon. ETE Ligari hasiera apala eman zion baina abuztuan gora egin eta lau bandera eskuratu zituen guztira. Hirugarren postua lortu zuen Ligan. 2024an ere hirugarrena izan zen Ligan eta Bilbo Hiriko bandera eskuratu zuen.

2025eko denboraldia bikain hasi zuen Gipuzkoako traineru txapelketan hirugarren eginez, Euskadikoan laugarren eta Espainiako txapelketan bosgarren, denetan ere Euskotren Ligako traineruren bati irabaziz edo oso hurbil geldituz. San Juanekin lehia handi izan ondoren ETE Ligako txapelduna izan zen. Kontxako sailkapen estropadan bosgarren postua lortu eta ospatzen ari zirela 10 segundutako zigorra jaso zuten estatxa aldez aurretik askatzearren eta Donostiako estropadatik kanpo gelditu ziren. Liga amaierako play-offetan ez zuen lortu Euskotren Ligara igotzea.

 Kontxako Bandera 
 Bosgarrena (1): 2016.

 Ligak 
 Gipuzkoako Liga (0): bosgarrena 2014, 2015 eta 2016an.
 ETE Liga (1): 2025.

 Txapelketak 

 Gipuzkoako Traineru Txapelketa (0): hirugarren 2025ean.

 Banderak 
 Handiak  Zarauzko Ikurrina (0)Getxoko Bandera (0) Etxekoa  Zarautz Arraun Elkartearen Ikurrina (1): 2025. Gipuzkoan  Orioko Bixigu Eguna (1): 2015.Zumaia ETE (3): 2015, 2016, 2025.Adinberri Bandera - Pasaia (1): 2025.Hernaniko Bandera (1): 2025. Bizkaian  Sestaoko Bandera - ETE (2): 2023, 2025.Bilbo Hiria - Ane Aizpuru Memoriala (2): 2023, 2024.Erandioko Ikurrina (1): 2023. Lapurdin  Urdaiazpikoaren Bandera (Baiona) (1): 2011.Donibane Ziburuko Estropada (3): 2022, 2023, 2024. Kantabrian  Astilleroko Bandera (2): 2023, 2025.Camargoko Bandera (1): 2025.

 Denboraldiak 
Dendoraldiak Euskotren 0   ETE 5  2025 barne.
 Urtea  Taldea  Liga  Kontxa 2013  Zarautz  Gipuzkoako Liga, 6.a - 2014  Zarautz-Getaria  Gipuzkoako Liga, 5.a - 2015  Zarautz-Getaria  Gipuzkoako Liga, 5.a - 2016  Zarautz-Getaria  Gipuzkoako Liga, 5.a 5.a 2017-2020  -  ez   2021  Zarautz  ETE Liga, 9.a - 2022  Zarautz  ETE Liga, 6.a - 2023  Zarautz  ETE Liga, 3.a - 2024  Zarautz  ETE Liga, 3.a - 2025  Zarautz  ETE Liga, 1.a (p.o. 10px) -

 Beteranoak: Badok 13 

Badok 13 izena sortu zuten Zarauzko arraunlari beteranoek. 2023tik aurrera Orio Arraunketa Elkartea da taldearen arduraduna
 ABE Traineruen Liga:
 Txapeldun (2): 2019, 2021.
 Bigarren (1): 2018.
 Euskadiko Traineru Txapelketa
 Txapeldun (2): 2019, 2021.
 Euskadiko distantzia luzeko traineru txapelketa
 Txapeldun (1): 2020.
 Gipuzkoako Traineru Txapelketa
 Txapeldun (3): 2018, 2019, 2021.

 Banderak 

Zarautzek estropadak antolatzeko tradizio handia izan du. Aurrez batel estropadak egon izan ziren arren, 1946an Zarauzko trainerilla estropadak antolatzeari ekin zion, Bermeokoekin batera trainerilletako bandera garrantzitsuena bihurtuz. 1976an traineruetara salto eginez Zarauzko Ikurrina antolatu du urtero. Gaur egun TKE Ligako eta Emakumezkoen Ligako estropada garrantzitsuena da, bi jardunalditara jokatzen den bakarra baita.

 Erreferentziak 

 Kanpo estekak 
 Zarautz Arraun Elkartearen webgunea

Kategoria:Gipuzkoako arraun taldeak
Kategoria:Zarauzko kirola